
Sportolást segítő sportmatrac látássérültek és más speciális felhasználók részére

Kulcsszavak: sporteszköz; habmatrac; gyengén látó felhasználók; alig látó felhasználók; vak felhasználók
Olyan sport matrac, amely taktilis jelzésekkel segít tájékozódni a matracon és segít az egyensúly megtartásában. A jelzések úgy helyezkednek el a matracon, hogy a népszerű otthoni erősítő és nyújtó gyakorlatokhoz és az általános felhasználó méreteihez igazodjanak. A felhasználó tapintással szerzi meg azokat az információkat, amelyeket más esetekben látással szerezne meg. A látássérült felhasználók mellett olyanoknak nyújthat segítséget, akik újonnan kezdtek sportolni, valami miatt lesérültek vagy az életkorukból adódóan nehezen mozognak. A termék lehetővé teszi az önálló sportolást olyanoknak, akik számára ez eddig nem volt elérhető és a rehabilitációban is segítséget nyújthat.



